Document ID: 32010L0077

KOMISIJOS DIREKTYVA 2010/77/ES
2010 m. lapkričio 10 d.
iš dalies keičianti Tarybos direktyvos 91/414/EEB nuostatas dėl tam tikrų veikliųjų medžiagų įtraukimo į I priedą termino pabaigos
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 6 straipsnio 1 dalį,
kadangi:
(1)
Šios direktyvos priede išvardytų veikliųjų medžiagų įtraukimo į Direktyvos 91/414/EEB I priedą terminas baigiasi 2011 m. gegužės 31 d.-2012 m. gruodžio 31 d. laikotarpiu.
(2)
Direktyvos 91/414/EEB 5 straipsnio 5 dalyje nustatyta, kad pateikus prašymą veikliosios medžiagos įtraukimo terminas gali būti pratęstas, jei paraiška pateikiama ne vėliau kaip likus dvejiems metams iki įtraukimo į sąrašą termino pabaigos. Komisija gavo prašymus pratęsti visų pirmoje konstatuojamojoje dalyje nurodytų medžiagų įtraukimo terminą.
(3)
Turi būti parengtos išsamios papildomos informacijos, kuri yra būtina norint pratęsti įtraukimo į I priedą terminą, pateikimo ir vertinimo taisyklės. Todėl pirmoje konstatuojamojoje dalyje išvardytų veikliųjų medžiagų įtraukimo į I priedą terminą galima partęsti laikotarpiui, per kurį pareiškėjai galėtų parengti paraiškas, o Komisija galėtų jas įvertinti ir priimti sprendimą.
(4)
Todėl tikslinga Direktyvą 91/414/EEB atitinkamai iš dalies pakeisti.
(5)
Šioje direktyvoje nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠIĄ DIREKTYVĄ:
1 straipsnis
Direktyvos 91/414/EEB I priedas iš dalies keičiamas pagal šios direktyvos priedo nuostatas.
2 straipsnis
Valstybės narės ne vėliau kaip 2011 m. kovo 31 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą bei tų nuostatų ir šios direktyvos atitikties lentelę.
Tas nuostatas jos taiko nuo 2011 m. balandžio 1 d.
Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
3 straipsnis
Įsigaliojimas
Ši direktyva įsigalioja dvidešimtąją dieną po jos paskelbimo Europos Sąjungos oficialiajame leidinyje.
Ši direktyva skirta valstybėms narėms.
Priimta Briuselyje 2010 m. lapkričio 10 d.

Labels: 1
10
20
3
6